ai4bharat/Pralekha huggingface dataset:
పర్యావరణం, అడవులు, మరియు వాతావరణ మార్పు మంత్రిత్వ శాఖ
భౌగోళిక సమాచార వ్యవస్థలు
పరివేష్, ఈ-గ్రీన్ వాచ్, వన్ అగ్ని జియో పోర్టల్ వంటి వెబ్ ఆధారిత భౌగోళిక సమాచార వ్యవస్థలను  మంత్రిత్వ శాఖ అభివృద్ధి చేసింది. పరివేష్ పోర్టల్ అంటే పర్యావరణం, అటవీ, వన్యప్రాణులు, తీర నియంత్రణ ప్రాంతాలకు సంబంధించిన అనుమతుల కోసం కేంద్ర ప్రభుత్వానికి ప్రతిపాదనలు సమర్పించడానికి, వాటిని పరిశీలించడానికి ఏర్పాటు చేసిన ఏక గవాక్ష సమీకృత పర్యావరణ నిర్వహణ వ్యవస్థ. నిర్ణయ మద్దతు వ్యవస్థ ద్వారా సంబంధిత వర్గాలకు సమాచారం అందించే జీఐఎస్ ఆధారిత వ్యవస్థ, విశ్లేషణల వేదిక ఇది.
మంత్రిత్వ శాఖ రూపొందించిన ఈ-గ్రీన్ వాచ్ పోర్టల్ అంటే, కాంపా నిధి కింద చేపట్టిన మొక్కలు నాటడం, ఇతర అటవీ పనులకు సంబంధించిన పనుల స్వయంచాలనం, క్రమబద్ధీకరణ, సమర్థవంతమైన నిర్వహణను సులభతరం చేయడానికి రూపొందించిన అధునాతన సాంకేతికత ఆధారిత వేదిక. మొక్కలు నాటి ప్రదేశం, ప్రాంతం, సంవత్సరానికి సంబంధించిన ఖచ్చితత్వం కోసం ఈ-గ్రీన్ వాచ్ పోర్టల్లో రాష్ట్ర అటవీ శాఖలు అప్లోడ్ చేసిన వివిధ అటవీ ప్రాంతాల సమాచారాన్ని ఫారెస్ట్ సర్వే ఆఫ్ ఇండియా  విశ్లేషిస్తుంది.
అటవీ ప్రాంతాల్లో కార్చిచ్చుల సంబంధిత సమాచారాన్ని వినియోగదారు స్నేహపూర్వక అనుసంధానం ద్వారా అందించడానికి వన్ అగ్ని జియో పోర్టల్ను ఫారెస్ట్ సర్వే ఆఫ్ ఇండియా అభివృద్ధి చేసింది. సమీప ప్రాంతాల్లో ఏర్పడే కార్చిచ్చులను వాస్తవ సమయంలో నిరంతరం పర్యవేక్షించడానికి ఈ పోర్టల్ను తీసుకొచ్చింది. భారతదేశంలో అటవీ కార్చిచ్చులకు సంబంధించిన సమాచారాన్ని అందించే ఒకే ఒక్క మూలంగా వన్ అగ్ని జియో పోర్టల్ పనిచేస్తుంది.
పర్యావరణం, అటవీ & వాతావరణ మార్పుల శాఖ సహాయ మంత్రి శ్రీ అశ్విని కుమార్ చౌబే, లిఖితపూర్వక సమాధానంగా ఈ సమాచారాన్ని ఇవాళ రాజ్యసభకు అందించారు.
ఉక్కు మంత్రిత్వ శాఖ
ఎన్ఎండిసి అత్యుత్తమ అక్టోబర్ నెల పని తీరు
ఉక్కు మంత్రిత్వ శాఖ ఆధ్వర్యంలోని నేషనల్ మినరల్ డెవలప్మెంట్ కార్పొరేషన్ లిమిటెడ్  అక్టోబర్ నెలలో 3.35 ఎంటిల ఇనుప ఖనిజ ఉత్పత్తి, 3.58 ఎంటిల అమ్మకాలతో గతంలోకన్నా మెరుగైన పనితీరును ప్రదర్శిస్తూ పురోగమిస్తోంది. మైనింగ్ రంగంలో అగ్రగామిగా ఉన్న సంస్థ 37% వృద్ధిని నమోదు చేసింది. ఇది సంస్థ ప్రారంభమైన నాటి నుంచి ఏ అక్టోబర్లోనూ ఇంత అధిక వృద్ధిని నమోదు చేయకపోవడమే కాదు, గత ఏడాది ఇదే కాలంతో పోలిస్తే అమ్మకాలలో 42% పెరిగాయి.
ఆర్థిక సంవత్సరం 2022 అక్టోబర్ 21 వరకు- తొలి ఏడు నెలలకు సంచిత ఉత్పత్తి, అమ్మకాల గణాంకాలు 21.04 మెట్రిక్ టన్నులు, 22.08 ఎంటిలుగా ఉంది. గతంలో ఏ అక్టోబర్ నెలలో లేనంత ఉత్తమ పని తీరును నమోదు చేసింది. ఉత్పత్తిలో కంపెనీ 43% పెరుగుదలను సాధించింది. ఇందులో ఈ అక్టోబర్లో దోనిమలైలో చేసిన 0.5 ఎంటిలు, గత ఏడాదితో పోలిస్తే 43% అధికంగా అమ్మకాలు ఉన్నాయి.

|
|
|
|
October
2020
|
|
October
2021
|
|
Up by
%
|
|
Upto October
2020
|
|
Upto October 2021
|
|
Up by
%
|
|
Production
|
|
2.43
|
|
3.33
|
|
37%
|
|
14.66
|
|
21.04
|
|
43%
|
|
Sales
|
|
2.52
|
|
3.58
|
|
42%
|
|
15.43
|
|
22.08
|
|
43%
మరొకసారి అద్భుతమైన పనితీరును ప్రదర్శించిన ఎన్ఎండిసి బృందాన్ని అభినందిస్తూ, భారతదేశంలో భారీ స్థాయి ఇనుప ఖనిజ ఉత్పత్తిదారుగా ఎన్ఎండిసి పనితీరు అన్నది మైనింగ్, ఉత్పత్తి రంగాల ప్రబలంగా ఉన్న సానుకూల మార్కెట్ సెంటిమెంట్ను సూచిస్తుందని ఎన్ెండిసి సిఎండి సుమీత్ దేబ్ పేర్కొన్నారు. .పండుగల నెల అయిన అక్టోబర్ను జరుపుకోవడానికి మరొక కారణముందని అంటూ, మరొక అద్భుతమైన నెలకు సిబ్బందిని అభినందిస్తున్నాని అన్నారు. దీనితోపాటుగా ఎన్ఎండిసి కుటుంబం తరుఫున అందరికీ పండుగ శుభాకాంక్షలు చెప్పారు.
ప్రధాన మంత్రి కార్యాలయం
ప్రముఖ నటుడు మరియు పూర్వ ఎంపి శ్రీఇనోసెంట్ వరీద్ ఠెక్కెథాలా కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
ప్రముఖ నటుడు మరియు పార్లమెంట్ పూర్వ సభ్యుడు శ్రీ ఇనోసెంట్ వరీద్ ఠెక్కెథాలా కన్నుమూత పట్ల ప్రగాఢ సంతాపాన్ని ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఒక ట్వీట్ లో -
‘‘ప్రముఖ నటుడు, పార్లమెంట్ పూర్వ సభ్యుడు శ్రీ ఇనోసెంట్ వరీద్ ఠెక్కెథాలా కన్నుమూశారని తెలిసి బాధపడ్డాను. ఆయన తన నటన తో ప్రేక్షకుల మనసుల ను ఆకర్షించడం మరియు ప్రజల జీవనం లో హాస్యాన్ని నింపడం చేసినందుకుగాను ఆయన ను స్మరించుకోవడం జరుగుతుంది. ఆయన కుటుంబాని కి మరియు ఆయన ను అభిమానించే వారి కి ఇదే సంతాపం. ఈశ్వరుడు ఆయన ఆత్మ కు శాంతి ని ప్రసాదించుగాక: ప్రధాన మంత్రి @narendramodi’’ అని పేర్కొన్నారు.
(
ఆర్థిక మంత్రిత్వ శాఖ
ఆర్థిక సమాచార వినియోగదారు  గా ఖాతా అగ్రిగేటర్  ప్లాట్ఫారమ్లో 94 ఆర్థిక సంస్థలు చేరాయి
ఆర్థిక సమాచార దాత గా 26 ఆర్థిక సంస్థలు
ఈ రోజు వరకు, 94 ఆర్థిక సంస్థలు ఆర్థిక సమాచార వినియోగదారు గా ఖాతా అగ్రిగేటర్  ప్లాట్ఫారమ్లో చేరాయి , వీటిలో 73 ఆర్ బీ ఐ నియంత్రణలో ఉన్నాయి, 10 సెక్యూరిటీస్ అండ్ ఎక్స్ఛేంజ్ బోర్డ్ ఆఫ్ ఇండియా నియంత్రణలో ఉన్నాయి, 9 ఇన్సూరెన్స్ రెగ్యులేటరీ అండ్ డెవలప్మెంట్ అథారిటీ ఆఫ్ ఇండియా నియంత్రిత మరియు 2 పెన్షన్ ఫండ్ రెగ్యులేటరీ అండ్ డెవలప్మెంట్ అథారిటీ నియంత్రిత సంస్థలు. ఈ విషయాన్ని కేంద్ర ఆర్థిక శాఖ సహాయ మంత్రి డాక్టర్ భగవత్ కిసన్రావ్ కరాద్ ఈరోజు లోక్సభలో ఒక ప్రశ్నకు లిఖితపూర్వక సమాధానంలో తెలిపారు.
26 ఫైనాన్షియల్ ఇన్స్టిట్యూషన్లు ఫైనాన్షియల్ ఇన్ఫర్మేషన్ ప్రొవైడర్ గా పనిచేస్తున్నాయని, వాటిలో 12 ప్రభుత్వ రంగ బ్యాంకులు, 10 ప్రైవేట్ రంగ బ్యాంకులు, 1 స్మాల్ ఫైనాన్స్ బ్యాంక్ మరియు 3 లైఫ్ ఇన్సూరెన్స్ కంపెనీలని మంత్రి తెలిపారు.
పైన పేర్కొన్న వాటికి అదనంగా, ఆర్బిఐ నవంబర్ 23, 2022 నాటి సర్క్యులర్లో గూడ్స్ అండ్ సర్వీస్ టాక్స్ నెట్వర్క్ ని ఖాతా అగ్రిగేటర్  ఫ్రేమ్వర్క్ కింద ఎఫ్ ఐ పి  గా చేర్చింది.
ఇంకా, రిజర్వ్ బ్యాంక్ ఆఫ్ ఇండియా  వారు ఈ రోజు నాటికి ఖాతా అగ్రిగేటర్ గా ఆరు కంపెనీలకు రిజిస్ట్రేషన్ సర్టిఫికేట్ మంజూరు చేసినట్లు తెలియజేసినట్లు మంత్రి పేర్కొన్నారు. కంపెనీల పేర్లు:
ఫిన్సెక్ ఏ ఏ సొల్యూషన్స్ ప్రైవేట్ లిమిటెడ్,
క్యామ్స్ ఫైనాన్షియల్ ఇన్ఫర్మేషన్ సర్వీసెస్ ప్రైవేట్ లిమిటెడ్,
కుకీజార్ టెక్నాలజీస్ ప్రైవేట్ లిమిటెడ్,
నేషనల్ ఇ-గవర్నెన్స్ సర్వీసెస్ లిమిటెడ్  అసెట్ డేటా లిమిటెడ్,
పెర్ఫియోస్ అకౌంట్ అగ్రిగేషన్ సర్వీసెస్ ప్రైవేట్ లిమిటెడ్ మరియు
యోడ్లీ ఫిన్సాఫ్ట్ ప్రైవేట్ లిమిటెడ్.
నేపథ్య సమాచారాన్ని అందజేస్తూ, ఆర్బిఐ సెప్టెంబరు 02, 2016 నాటి  నాన్-బ్యాంకింగ్ ఫైనాన్షియల్ కంపెనీ  – ఖాతా అగ్రిగేటర్  ఆదేశాలు జారీ చేసిందని మంత్రి పేర్కొన్నారు. అగ్రిగేటర్  నెట్వర్క్ అనేది పెట్టుబడి మరియు రుణ వితరణ ను సులభతరం చేయగల ఆర్థిక బదిలీ వ్యవస్థ గా పరిచయం చేయబడింది, వినియోగదారులకు వారి ఆర్థిక వ్యవహరాల సమచారం మరియు నియంత్రణను ఇస్తుంది మరియు ఆర్థిక రంగ సంస్థలు మరియు ఫిన్టెక్ కంపెనీలకు కస్టమర్ల పరిధిని విస్తరించింది. ఏ ఏ ఒక వ్యక్తి యొక్క ఇష్టం మరియు సమ్మతి ఆధారంగా ఒక ఆర్థిక సంస్థ నుండి మరొకదానికి డేటాను తీసుకుంటుంది. అయితే, ఏ ఏ లో నమోదు చేసుకోవడం వినియోగదారులకు పూర్తిగా స్వచ్ఛంద స్వీయ నిర్ణయం పై ఆధారం గా ఉంటుంది.
ఉప రాష్ట్రపతి సచివాలయం
భారతీయ కళ, సాంస్కృతిక రూపాలను కాపాడుకోవాల్సిన అవసరం ఉంది: ఉపరాష్ట్రపతి
- స్వాతంత్ర్య సంగ్రామంలోనూ ఎందరో కళాకారులు కీలక పాత్ర పోషించారు- భారతీయ కళలను ప్రోత్సహించడం మనందరి బాధ్యత
- ప్రతి విద్యార్థికి పాఠశాలలో ఏదైనా ఒక కళారూపాన్ని తప్పనిసరిగా నేర్పించాలి
- మాతృభాష, సంస్కృతి సంప్రదాయాల పరిరక్షణే మన అస్తిత్వమన్న ఉపరాష్ట్రపతి శ్రీ ముప్పవరపు వెంకయ్యనాయుడు
- సంగీత, నాటక అకాడెమీ, లలితకళ అకాడెమీ అవార్డులను అందజేసిన ఉపరాష్ట్రపతి
భారత స్వాతంత్ర్య సంగ్రామంలోనూ ఎందరో కళాకారులు సర్వస్వాన్నీ త్యాగం చేశారని గౌరవ భారత ఉపరాష్ట్రపతి శ్రీ ముప్పవరపు వెంకయ్యనాయుడు గుర్తుచేశారు. బ్రిటిషర్ల అరాచకాన్ని ఎదిరించే ప్రయత్నంలో కళలు, సాంస్కృతిక రూపాలు ‘ప్రభావవంతమైన రాజకీయ ఆయుధాలు’గా ఎంతగానో ఉపయుక్తమయ్యాయని ఆయన అన్నారు. అలాంటి వారందరినీ గుర్తుచేసుకుని.. వారి స్ఫూర్తితో భారతీయ కళ, సాంస్కృతిక రూపాలను కాపాడుకోవాల్సిన బాధ్యత ప్రతి భారతీయుడిపైనా ఉందని ఉపరాష్ట్రపతి పేర్కొన్నారు.
రవీంద్రనాథ్ ఠాగూర్, సుబ్రమణ్య భారతి, కాజీ నజ్రూల్, బంకించంద్ర చటర్జీ వంటి వారెందరో తమ కవితలు, పాటల ద్వారా స్వాతంత్ర్య పోరాట స్ఫూర్తిని నిరంతరం జాగృతం చేశారన్నారు. శనివారం ఢిల్లీ విజ్ఞాన్ భవన్ లో కేంద్ర సాంస్కృతిక మంత్రిత్వ శాఖ ఆధ్వర్యంలో నిర్వహించిన సంగీత, నాటక అకాడెమీ అవార్డులు, లలితకళ ఆకాడెమీ ఫెలోషిప్ అవార్డుల ప్రదానోత్సవ కార్యక్రమంలో పాల్గొన్న ఉపరాష్ట్రపతి, విజేతలకు అవార్డులు అందజేశారు. 2018 నుంచి 2021 వరకు మూడేళ్లకు గానూ ఈ అవార్డులు ఒకేసారి అందజేశారు.
అనంతరం ఉపరాష్ట్రపతి ప్రసంగిస్తూ.. భారతదేశ అస్తిత్వానికి మన భాష, మన సంస్కృతి, మన కళారూపాలే కారణమని అందుకే వీటిని కాపాడుకోవడం మనందరి బాధ్యతని పేర్కొన్నారు. మన వైభవోపేతమైన భవిష్యత్తులో, వర్తమానానికి, ఘనమైన భవిష్యత్తులో మన సంస్కృతి-సంప్రదాయాలు, కళలు, సాంస్కృతిక రూపాలు అంతర్లీనంగా నిగూఢమై ఉన్నాయన్నారు. ప్రజలను ఏకతాటిపైకి తీసుకురావడం, సమాజంలో ఒక చైతన్యాన్ని తీసుకురావడంలో కళారూపాలు కీలకమైన పాత్ర పోషిస్తాయన్నారు.
కళారూపాలను కాపాడుకోవడంలో భాష పోషించే పాత్ర ప్రధానమైనదన్న ఉపరాష్ట్రపతి కళలను కాపాడుకోవడం కోసం మాతృభాషల పరిరక్షణ అత్యంత కీలకమన్నారు. అందుకే కనీసం పదోతరగతి వరకైనా మాతృభాషలో విద్యాబోధన జరగడంతోపాటు ప్రతి విద్యార్థికి బాల్యం నుంచే ఏదైనా ఒక కళను నేర్పించడం ద్వారా వారిలో సృజనాత్మకతకు బాటలు వేయవచ్చన్నారు. అలాంటప్పుడు బాల్యం నుంచే చిన్నారుల్లో కళలు, భాష, సంస్కృతి-సంప్రదాయాలు, జాతీయతా భావన వంటివి అలవడుతాయన్నారు.
ఈ కార్యక్రమంలో తెలుగు రాష్ట్రాలకు చెందిన శ్రీ మల్లాది సూరిబాబు , శ్రీ ఎస్ కాశీం, శ్రీ ఎస్ బాబు , శ్రీ పసుమర్తి రామలింగ శాస్త్రి , శ్రీ కోటా సచ్చిదానంద శాస్త్రి లు అవార్డులు అందుకున్నారు. 62వ జాతీయ ప్రదర్శన అవార్డుల్లో భాగంగా శిల్పకళల విభాగంలో తెలుగు యువకుడు శ్రీ జగన్మోహన్ పెనుగంటికి అవార్డును ఉపరాష్ట్రపతి అందజేశారు.
ఈ కార్యక్రమంలో కేంద్ర సాంస్కృతిక, పర్యాటక, ఈశాన్యరాష్ట్రాల అభివృద్ధి శాఖ మంత్రి శ్రీ జి.కిషన్ రెడ్డి, సంగీత, నాటక అకాడెమీ, లలితకళ అకాడెమీ అధ్యక్షురాలు శ్రీమతి ఉమ నందూరి, సాంస్కృతిక మంత్రిత్వ శాఖ సంయుక్త కార్యదర్శి శ్రీమతి సంజుక్త మృదుల, లలితకళ అకాడెమీ కార్యదర్శి శ్రీ రామకృష్ణ, సాహిత్య అకాడెమీ కార్యదర్శి కె.శ్రీనివాసరావు, సంగీత, నాటక అకాడెమీ కార్యదర్శి శ్రీమతి తెంసునారో జమీర్ తోపాటు అవార్డు గ్రహీతలు, వివిధ రంగాల ప్రతినిధులు పాల్గొన్నారు.
వాణిజ్యం, పరిశ్రమల మంత్రిత్వ శాఖ
వాణిజ్యంపై భారతదేశం, బంగ్లాదేశ్ మధ్య జాయింట్ వర్కింగ్ గ్రూప్ 15వ సమావేశం
వాణిజ్య అంశాలపై భారతదేశం, బంగ్లాదేశ్ సంయుక్త వర్కింగ్ 2023 సెప్టెంబర్ 27,27 తేదీల్లో సమావేశం అయ్యింది. బంగ్లాదేశ్ రాజధాని ఢాకాలో సమావేశం జరిగింది.
సమావేశానికి భారత ప్రభుత్వ వాణిజ్య మరియు పరిశ్రమల మంత్రిత్వ శాఖ, వాణిజ్య శాఖ సంయుక్త కార్యదర్శి శ్రీ విపుల్ బన్సల్, బంగ్లాదేశ్ వాణిజ్య మంత్రిత్వ శాఖ అదనపు కార్యదర్శి శ్రీ నూర్ ఎండి. మహబుబుల్ హక్ సహ అధ్యక్షత వహించారు. .
ఓడరేవు పరిమితుల తొలగింపు, సమగ్ర ఆర్థిక భాగస్వామ్య ఒప్పందం రూపకల్పన, ప్రమాణాల సమన్వయం, ప్రమాణాల పరస్పర గుర్తింపు, బంగ్లాదేశ్కు అవసరమైన నిత్యావసరాల సరఫరా, రహదారి అభివృద్ధి, రైలు సౌకర్యం, బహుళ-మోడల్ రవాణా ద్వారా రెండు దేశాల మధ్య రవాణా సౌకర్యం, కస్టమ్స్ స్టేషన్లు/ ఇంటిగ్రేటెడ్ చెక్ పోస్టులను పటిష్టం చేయడం , సరిహద్దు సమస్యలు వంటి ద్వైపాక్షిక అంశాలు సమావేశంలో చర్చకు వచ్చాయి.
రెండు దేశాల మధ్య వాణిజ్య, ఆర్థిక సంబంధాలు మెరుగు పరచడానికి కృషి చేయాలని , ప్రాంతీయ సహకారం, స్థిరమైన అభివృద్ధికి కృషి చేయాలని రెండు దేశాలు సమావేశంలో నిర్ణయించాయి. భవిష్యత్తులో మరింత మెరుగైన వాణిజ్య సంబంధాలు, పరస్పర ప్రయోజనం కలిగించే రంగాలపై ద్రుష్టి సారించి పని చేయాలని సమావేశంలో రెండు దేశాల ప్రతినిధులు అంగీకరించారు.
ఆర్థిక, వాణిజ్య రంగాలకు సంబంధించి రెండు దేశాలకు ప్రయోజనం కలిగించడానికి ఏర్పాటైన భారతదేశం-బంగ్లాదేశ్ జాయింట్ వర్కింగ్ గ్రూప్ ఆన్ ట్రేడ్  ఏడాదికి ఒకసారి సమావేశం అవుతుంది. కీలకమైన వాణిజ్య సంబంధిత సమస్యలు, ఆర్థిక, సాంకేతిక సహకారం, వాణిజ్య సంబంధాల విస్తరణ , రెండు దేశాల మధ్య వాణిజ్యాన్ని మరింత ఎక్కువ చేయడానికి అందుబాటులో ఉన్న వైవిధ్యభరితమైన అవకాశాలను సమావేశంలో చర్చించి నిర్ణయాలు తీసుకుంటారు. వాణిజ్య అడ్డంకులను తొలగించడం, కస్టమ్స్ విధానాలను సులభతరం చేయడం, మౌలిక సదుపాయాల మెరుగుదల, రవాణా సౌకర్యాలను మెరుగుపరచడం ద్వారా ద్వైపాక్షిక సమస్యలను త్వరగా పరిష్కరించడంలో ఈ సమావేశాలు కీలక పాత్ర పోషిస్తాయి.
రెండు దేశాల మధ్య వాణిజ్యాన్ని సులభతరం చేయడానికి భారతదేశం, బంగ్లాదేశ్ అనేక వాణిజ్య సులభతర చర్యలు చేపట్టాయి. ఏదైనా ఇన్ల్యాండ్ కంటైనర్ డిపో లో కస్టమ్స్ క్లియరెన్స్ సౌకర్యంతో మూసివేసిన కంటైనర్లలో బంగ్లాదేశ్ నుంచి భారతదేశానికి రైలు ద్వారా ఎగుమతులు చేయడానికి అనుమతి ఇస్తూ భారతదేశం 2022 మే 17వ తేదీ సర్క్యులర్లో జారీచేసింది. చట్టోగ్రామ్, మోంగ్లా పోర్ట్  ద్వారా కార్యకలాపాలు ప్రారంభించి ఒప్పందాన్ని విజయవంతంగా అమలు చేయడం ప్రారంభించామని బంగ్లాదేశ్ తెలియజేసింది. వివిధ ల్యాండ్ కస్టమ్ స్టేషన్  ద్వారా వస్తువుల సంఖ్య పెరిగిందని కూడా బంగ్లాదేశ్ తెలిపింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 96.43 కోట్ల డోసులను అందించారు.
గత 24 గంటల్లో 15,823 కొత్త కేసులు నమోదయ్యాయి.
రికవరీ రేటు 98.06% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 22,844 మంది కోలుకున్నారు. దీంతో, కోలుకున్నవారి మొత్తం సంఖ్య 3,33,42,901 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.61% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 2,07,653. ఇది 214 రోజుల కనిష్ట స్థాయి.
వారపు పాజిటివిటీ రేటు  గత 110 రోజులుగా 3% కన్నా తక్కువగా ఉంది.
రోజువారీ పాజిటివిటీ రేటు  గత 44 రోజులుగా 3% కన్నా తక్కువగా ఉంది.
ఇప్పటివరకు 58.63 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
ప్రధానమంత్రి శ్రీ నరేంద్ర మోదీకి, భూటాన్ ప్రధానికి మధ్య టెలిఫోన్ సంభాషణ
ప్రధానమంత్రి శ్రీ నరేంద్ర మోదీ ఈరోజు ఫోన్లో భూటాన్ ప్రధానమంత్రి శ్రీ డాక్టర్ లోటే షెరింగ్ తో ఫోన్ లో మాట్లాడారు. కోవిడ్ -19 మహమ్మారి నేపథ్యంలొ ప్రాంతీయంగా నెలకొన్న పరిస్థితులను వారు ఉభయులూ చర్చించారు. కోవిడ్ -19 నియంత్రణకు తమ తమ దేశాల ప్రభుత్వాలు తీసుకుంటున్న చర్యలను వారు చర్చించారు. భూటాన్ రాజు డాక్టర్ షెరింగ్ ముందుండి,కోవిడ్ వ్యాప్తి నియంత్రణకు నాయకత్వం వహించిన తీరుకు ప్రధాని ఆయనకు అభినందించారు.
(ప్రాంతీయస్థాయిలో కోవిడ్ -19 వ్యతిరేక కోఆర్డినేషన్ను ప్రోత్సహించేందుకు ప్రధానమంత్రి నాయకత్వం వహిస్తున్నందుకు డాక్టర్ షెరింగ్ కృతజ్ఞతలు తెలిపారు. ఒకవైపు భారత్ వంటి పెద్ద, క్లిష్టమైన దేశంలో కోవిడ్ మహమ్మారిపై పోరాటం చేస్తూనే, ప్రాంతీయ స్థాయిలో కో ఆర్డినేషన్కు నాయకత్వం వహించడం పట్ల ప్రధానమంత్రిని షెరింగ్ అభినందించారు.
సార్క్ దేశాల నాయకుల మధ్య మార్చి 15 న అంగీకరించిన ప్రత్యేక ఏర్పాట్లను అమలు చేయడంలో సాధించిన పురోగతిపై ఇరువురు నాయకులు సంతోషం వ్యక్తం చేశారు. ఎంతో కాలంగా ఉన్న భారత-భూటాన్ సంబంధాలు, వాటి ప్రత్యేక స్వభావాన్ని ప్రధానమంత్రి ప్రత్యేకంగా ప్రస్తావించారు.
కోవిడ్ మహమ్మారి కి సంబంధించి ఆరొగ్య, ఆర్థిక ప్రభావం భూటాన్పై కనిష్టస్థాయలో ఉండేలా భూటాన్కు భారతప్రభుత్వం సాధ్యమైనంత సహాయం అందిస్తుందని ప్రధానమంత్రి ఆయనకు హామీ ఇచ్చారు. హిజ్ మెజెస్టి ది కింగ్, లియోన్చెన్ డాక్టర్ షెరింగ్ మరియు డ్రూక్ యుల్ యొక్క స్నేహపూర్వక ప్రజలందరి ఆరోగ్యం మరియు శ్రేయస్సు కోసం ప్రధానమంత్రి తన శుభాకాంక్షలు తెలిపారు
భూటాన్ రాజు డాక్టర్షెరింగ్ మంచి ఆరోగ్యంతో ఉండాలని, డ్రుక్ యుల్ స్నేహపూర్వక ప్రజలందరికీ ప్రధానమంత్రి శుభాకాంక్షలు తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 441 డోసులు అందించారు
దేశవ్యాప్త క్రియాశీల కేసుల సంఖ్య 40,215
మొత్తం కేసుల్లో క్రియాశీల కేసులు 0.09%
ప్రస్తుత రికవరీ రేటు 98.72%
గత 24 గంటల్లో 4,692 మంది కోలుకున్నారు. దీంతో, కోలుకున్నవారి మొత్తం సంఖ్య 4,42,04,771 కు పెరిగింది.
గత 24 గంటల్లో 7,830 కొత్త కేసులు నమోదయ్యాయి.
రోజువారీ పాజిటివిటీ రేటు 3.65%
వారపు పాజిటివిటీ రేటు 3.83%
గత 24 గంటల్లో చేసిన 2,14,242 కొవిడ్ పరీక్షలతో కలిపి ఇప్పటివరకు 92.32 కోట్ల పరీక్షలు చేశారు.
అంతరిక్ష విభాగం
జియో ఇమేజింగ్ ఉపగ్రహం ఇఒఎస్ -03 ప్రయోగం 2021 మూడవ త్రైమాసికంలో ప్రయోగానికి సిద్ధం - డాక్టర్ జితేంద్ర సింగ్
వరదలు, తుఫాన్లు వంటి ప్రకృతి వైపరీత్యాలను దాదాపు వాస్తవకాలంలో గుర్తించేందుకు తోడ్పడనున్న జియో ఇమేజింగ్ ఉపగ్రహం
అటవీ విస్తీర్ణాలలో వస్తున్న మార్పులు, చెట్లు చేమల స్థితి, పంటలు, నీటి వనరులను తదితరాలను పర్యవేక్షించేందుకు తోడ్పడనున్న ఇఒఎస్ -03
వరదలు, తుపాన్ల వంటి ప్రకృతి వైపరీత్యాలను నిజయ సమయంలో పర్యవేక్షించే జియో-ఇమేజింగ్ ఉపగ్రహం ఇఒఎస్-03ను 2021 త్రైమాసికంలో ప్రయోగించనున్నట్టు కేంద్ర శాస్త్ర, సాంకేతిక మంత్రిత్వశాఖ , ఎర్త్ సైన్సెస్ , ప్రధాన మంత్రి కార్యాలయం, సిబ్బంది, ప్రజా సమస్యలు, పింఛన్లు, అణు శక్తి, అంతరిక్ష శాఖల సహాయ మంత్రి డాక్టర్ జితేంద్ర సింగ్ వెల్లడించారు. గురువారం రాజ్యసభలో అడిగిన ఒక ప్రశ్నకు లిఖితపూర్వక సమాధానం ఇస్తూ, రోజుకు 4-5 సార్లు చిత్రాలను తీయగల సామర్ధ్యం ఇఒఎస్ -03కు ఉందని ఇస్రో గుర్తించిందని ఆయన అన్నారు. ప్రకృతి వైపరీత్యాలను గుర్తించడానికి అదనంగా ఇఒఎస్-03 నీటి వనరులు, పంటలు, చెట్టు చేమల పరిస్థితి, అటవీ విస్తరణలో వస్తున్న మార్పులను కూడా పర్యవేక్షించగలదు.
ఇక స్మాల్ శాటిలైట్ లాంచ్ వెహికిల్ లేదా ఎస్ఎస్ఎల్వి తొలి ఫ్లైట్ ను సతీష్ ధావన్ అంతరిక్ష కేంద్రం, శ్రీహరికోట నుంచి 2021 నాలుగవ త్రైమాసికంలో ప్రయోగించనున్నారు. ఘన చోదన, నిరూపిత నమూనా పద్ధతుల వారసత్వంలో ఇస్రో విస్తారమైన అనుభవం తక్కువ ఖర్చుతో కూడిన, మూడు దశల, 500 కిలోల నుంచి 500 కిమీల ప్లానర్ కక్ష్య లేదా సన్ సింక్రోనస్ ధ్రువ కక్ష్యకు 300 కెజిల బరువుగల సంపూర్ణ ఘన ప్రయోగ వాహనంగా ఎస్ఎస్ఎల్ విని తీర్చిదిద్దగలిగింది. చిన్న ఉపగ్రహాల ప్రయోగానికి ఉన్న డిమాండ్ను శీఘ్రంగా తీర్చడానికి ఎస్ఎస్ఎల్వి అనువైనది. ఎస్ఎస్ఎల్విని సాధించడంలో భాగంగా అభివృద్ధి చేసిన సాంకేతికతలు ఎలక్ట్రో మెకానికల్ ప్రేరణలు కలిగిన సరళమైన నాజిల్ నియంత్రణ, సూక్ష్మీకరించిన ఏవియానిక్స్, కచ్చితంగా ఉపగ్రహాన్ని ప్రవేశపెట్టేందుకు ఎగువ దశలో వేగాన్ని తగ్గించే మాడ్యూల్ లు ఉన్నాయి.
రసాయనాలు, ఎరువుల మంత్రిత్వ శాఖ
అన్ని ఉత్పత్తులకు బీఐఎస్ ధృవీకరణ పొందిన "హిందుస్థాన్ ఆర్గానిక్ కెమికల్స్ లిమిటెడ్"
కేంద్ర రసాయనాలు, ఎరువుల మంత్రిత్వ శాఖ ఆధ్వర్యంలో పనిచేసే "హిందుస్థాన్ ఆర్గానిక్ కెమికల్స్ లిమిటెడ్" , తన అన్ని ఉత్పత్తులకు 'బ్యూరో ఆఫ్ ఇండియన్ స్టాండర్డ్స్'  ధృవీకరణ పొందింది. రసాయనాల తయారీలో, ప్రారంభ సమయం నుంచే హెచ్వోసీఎల్ ఒక మార్గదర్శక సంస్థ. నాణ్యత దాని నినాదం.
హెచ్వోసీఎల్ అన్ని ఉత్పత్తులు, ముఖ్యంగా నాణ్యతకు అత్యధిక ప్రాధాన్యం ఇచ్చే ఔషధ రంగంలో బహుళ ఆదరణ పొందాయి. ఈ సంస్థకు ఇప్పటికే ఐఎస్వో 9001, ఐఎస్వో 14001 ధృవీకరణ వచ్చింది. అత్యధిక నాణ్యతను కొనసాగిస్తున్న గుర్తుగా సంస్థ అన్ని ఉత్పత్తులకు ఇప్పుడు బీఐఎస్ గుర్తింపు దక్కింది.
లైసెన్స్ నం: CM/L6400101486, IS 538 : 2000 ఫినాల్  గ్రేడ్-A
లైసెన్స్ నం: CM/L6400101789, IS 170 : 2004 అసిటోన్
లైసెన్స్ నం: CM/L6400101284, IS 2080 : 1980 స్టెబిలైజ్డ్ హైడ్రోజన్ పెరాక్సైడ్ గ్రేడ్-1
రసాయనాల ఉత్పత్తి రంగంలో హెచ్వోసీఎల్ ఒక నాయకత్వ సంస్థ. కేరళలోని కోచిలో ఉత్పత్తి యూనిట్ ఉంది. ఔషధాలు, జిగురు, లామినేట్లు, రంగులు, రబ్బరు రసాయనాలు, పురుగుమందులు, వస్త్ర పరిశ్రమ వంటి ముఖ్యమైన పరిశ్రమలకు అవసరమైన ప్రాథమిక సేంద్రియ రసాయనాలను అందిస్తుంది. కొవిడ్ సమయంలో శానిటైజర్లను కూడా ఉత్పత్తి చేసింది.
దేశీయంగా ప్రాథమిక రసాయనాల ఉత్పత్తి, స్వావలంబన, ముఖ్య రసాయనాల కోసం దిగుమతులపై ఆధారపడకుండా ఉండే తొలి ప్రయత్నంగా హెచ్వోసీఎల్ను 1960లో స్థాపించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
విజయ గాథ: ఎంఎస్ఎంఈ కి చెందిన ఎన్ఎస్ఎస్హెచ్ మద్దతు ద్వారా అంకుర సంస్థలో వెలుగులు.
ఒడిశాకు చెందిన సుజిత్ కుమార్ పరిదా, తన సంస్థ గ్రీన్ ఫిలమెంట్ సోలార్ ఉత్పత్తులను అభివృద్ధి చేసే విజయవంతమైన వ్యాపార సంస్థ. ఇందులో, అతను ఎంఎస్ఎంఈ మంత్రిత్వ శాఖ జాతీయ ఎస్సీ ఎస్టీ హబ్  పథకం ద్వారా మద్దతు పొందాడు. సింగిల్ పాయింట్ రిజిస్ట్రేషన్ స్కీమ్ , ఎంఎస్ఎంఈ మార్ట్ పోర్టల్, టెండర్ సమాచారం, టెండర్ అమలు వంటి ప్రయోజనాలను పొందాడు.
"ఎన్ఎస్ఎస్హెచ్ ఫీల్డ్ ఆఫీస్ల హ్యాండ్హోల్డింగ్ మద్దతు ద్వారా దాదాపు రూ.20 లక్షల టెండర్ విలువ లభించింది. ఇందుకు మంత్రిత్వ శాఖకు హృదయపూర్వక కృతజ్ఞతలు." అని సుజిత్ తెలిపారు.
సుజిత్ సంస్థ సోలార్ ఉత్పత్తులను పరిచయం చేసి, ప్రజల పొదుపును పెంచడమే కాకుండా ఆ ప్రాంతంలోని యువతకు ఉపాధి మరియు శిక్షణ అవకాశాలను కూడా అందిస్తోంది.
రాష్ట్రపతి సచివాలయం
రాష్ట్రపతి ఎస్టేట్ లో రాష్ట్రపతి భవన్ క్రీడా స్థల్ ను ప్రారంభించిన - భారత రాష్ట్రపతి
భారత రాష్ట్రపతి శ్రీ రామ్ నాథ్ కోవింద్ రాష్ట్రపతి ఎస్టేట్ లో రాష్ట్రపతి భవన్ క్రీడా స్థల్  ను, ఈ రోజు  ప్రారంభించారు. ఈ సందర్భంగా, న్యూఢిల్లీ, వికాస్ పురిలో, దారిద్య్ర రేఖకు దిగువన ఉన్న పిల్లల కోసం పనిచేసే, "మై ఏంజిల్స్ అకాడమీ" అనే ట్రస్టుకు చెందిన పిల్లలు 'ఎగ్జిబిషన్ ఫుట్ బాల్ మ్యాచ్' ఆడారు.
రాష్ట్రపతి భవన్ లో పనిచేసే ఉద్యోగులు, వారి కుటుంబ సభ్యుల అవసరాలను తీర్చే లక్ష్యంతో ఈ అత్యాధునిక క్రీడా సదుపాయాలను అభివృద్ధి చేశారు. క్రీడాకార్యక్రమాల్లో ఉద్యోగులు, వారి కుటుంబ సభ్యులు పాల్గొనేలా ప్రోత్సహించడం కోసం - రాష్ట్రపతి సచివాలయ హీరోస్; హౌస్ హోల్డ్ యంగ్స్; పి.బి.జి. వారియర్స్; ఆర్మ్ గార్డ్ డేర్ డెవిల్స్; ఢిల్లీ పోలీస్ సాల్-వార్ట్స్ - అనే ఐదు బృందాలతో ఒక అంతర్ విభాగాల ఫుట్ బాల్ టోర్నమెంటు, ఈ రోజు నుంచి ప్రారంభం కానుంది.
గనుల మంత్రిత్వ శాఖ
ఖనిజ రంగంలో స్వావలంబన సాధించేందుకు చర్యలు అమలు
దేశంలో ఖనిజ ఉత్పత్తిని చేసి ఖనిజ రంగంలో స్వావలంబన సాధించేందుకు కేంద్ర ప్రభుత్వం అనేక విధాన సంస్కరణలు అమలు చేస్తోంది. దీనిలో భాగంగా గనులు మరియు ఖనిజాలు   చట్టం, 1957 కు అనేక సవరణలు చేసింది.
కొన్ని ముఖ్యమైన సంస్కరణల వివరాలు:
దేశంలో ఖనిజాల ఉత్పత్తి తగ్గుదల సమస్యను పరిష్కరించడానికి 2015లో ఎంఎండీఆర్ చట్టం కింది లక్ష్యాలతో సవరించబడింది.
 విచక్షణను తొలగించడం;
 ఖనిజ వనరుల కేటాయింపు లో పారదర్శకతను మెరుగుపరచడం;
 విధానాలను సరళీకృతం చేయడం;
 పరిపాలనాపరమైన జాప్యాన్ని తగ్గించి దేశంలో లభిస్తున్న ఖనిజ సంపదను అభివృద్ధి చేసి సమర్ధంగా పూర్తిగా వినియోగం లోకి తేవడం
 ఖనిజ విలువలో ప్రభుత్వానికి మెరుగైన వాటాను పొందడం
 ఖనిజ రంగంలోకి ప్రైవేటు పెట్టుబడి, తాజా సాంకేతికతను ఆకర్షించడం.
ఖనిజ రంగం సామర్థ్యాన్ని పూర్తిగా ఉపయోగించుకోవడానికి, బొగ్గు తో సహా మైనింగ్ రంగంలో ఉపాధి, పెట్టుబడులను పెంచడానికి, రాష్ట్రాలకు ఆదాయాన్ని పెంచడానికి, ఉత్పత్తి ఎక్కువ చేయడానికి నిర్ణీత కాల వ్యవధిలో గనులను వినియోగం లోకి తేవడం, లీజు కాలం ముగిసిన తర్వాత కూడా ఉత్పత్తి,కొనసాగించడానికి,ఖనిజ వనరుల అన్వేషణ మరియు వేలం వేగాన్ని పెంచడం మరియు రంగం వృద్ధిని మందగించిన దీర్ఘకాలంగా పెండింగ్లో ఉన్న సమస్యలను పరిష్కరించడం లక్ష్యంగా 2021లో ఎంఎండీఆర్ చట్టానికి మరిన్ని సవరణలు జరిగాయి.
గనులు మరియు ఖనిజాల  సవరణ బిల్లు, 2023ను 28.07.2023న లోక్సభ , 02.08.2023న రాజ్యసభ ఆమోదించాయి. ఎక్కువ లోతులో లభించే ఖనిజాలను వెలికి తీయడం, చట్టంలోని 7వ షెడ్యూల్లో చేర్చిన బంగారం, వెండి, రాగి, జింక్, సీసం, నికెల్, కోబాల్ట్, ప్లాటినం ఖనిజాల సమూహం, వజ్రాల అన్వేషణకు లైసెన్స్ని ప్రవేశపెట్టడానికి ఎంఎండీఆర్ చట్టం, 1957 లో సవరణలు తేవాలని ప్రభుత్వం ప్రతిపాదించింది. వేలం ద్వారా మంజూరు చేయబడిన అన్వేషణ లైసెన్స్ చట్టంలోని కొత్త ఏడవ షెడ్యూల్లో పేర్కొన్న క్లిష్టమైన మరియు ఎక్కువ లోతులో లభించే ఖనిజాల అన్వేషణ, తదితర కార్యకలాపాలను చేపట్టడానికి లైసెన్స్దారుని అనుమతిస్తుంది. అన్వేషణ లైసెన్స్ క్లిష్టమైన, ఎక్కువ లోతులో లభించే ఖనిజ అన్వేషణ లో ప్రైవేట్ రంగ భాగస్వామ్యాన్ని సులభతరం చేస్తుంది.
ఎంఎండీఆర్ సవరణ బిల్లు 2023 చట్టంలోని మొదటి షెడ్యూల్లోని పార్ట్-బిలో పేర్కొన్న అణు ఖనిజాల జాబితా నుంచి లిథియం బేరింగ్ ఖనిజాలతో సహా ఆరు ఖనిజాలను తొలగించింది. ఈ ఖనిజాలు అంతరిక్షం, ఎలక్ట్రానిక్స్, కమ్యూనికేషన్, ఇంధనం , ఎలక్ట్రిక్ బ్యాటరీ వంటి రంగాల్లో వినియోగం అవుతున్నాయి. కర్బన ఉద్గారాలను పూర్తిగా అరికట్టడానికి జరుగుతున్న ప్రయత్నాలలో ఈ ఖనిజాలు కీలకంగా ఉంటాయి. అణు ఖనిజాల జాబితాలో ఇంతవరకు ఈ ఖనిజాలు ఉండడంతో వాటి మైనింగ్ , అన్వేషణ కార్యక్రమాలను కేవలం ప్రభుత్వ సంస్థలు మాత్రమే చేపట్టడానికి అవకాశం ఉండేది. మొదటి షెడ్యూల్ పార్ట్-బి నుంచి ఈ ఖనిజాలను తొలగించిన తర్వాత, ఈ ఖనిజాల అన్వేషణ, మైనింగ్ ప్రైవేట్ రంగానికి అందుబాటులోకి వస్తుంది. కొన్ని ఇతర కీలకమైన, వ్యూహాత్మక ఖనిజాలతో పాటు అణు ఖనిజాల జాబితా నుంచి తొలగించిన ఖనిజాలు ఇప్పుడు చట్టంలోని మొదటి షెడ్యూల్లోని కొత్త భాగంలో చేర్చబడ్డాయి. ఈ ఖనిజాలను వేలం వేసే అధికారం కేంద్ర ప్రభుత్వానికి ఉంటుంది. అయితే, అటువంటి వేలం ద్వారా వచ్చే ఆదాయం రాష్ట్ర ప్రభుత్వానికి మాత్రమే వస్తుంది. ఫలితంగా, ఈ ఖనిజాల అన్వేషణ, మైనింగ్ దేశంలో గణనీయంగా పెరుగుతుందని భావిస్తున్నారు.
కేంద్ర బొగ్గు, గనులు, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి ఈరోజు లోక్సభలో లిఖితపూర్వకంగా ఒక ప్రశ్నకు ఇచ్చిన సమాధానంలో ఈ సమాచారం అందించారు.